હાલની સરકાર હેઠળ તૈયાર કરવામાં આવેલા નોકરીના ડેટા અંગે મનમોહન સિંહે કહ્યું હતું કે નરેન્દ્ર મોદી સરકાર દ્વારા રજૂ કરવામાં આવેલા આંકડાઆે શંકાસ્પદ હોવા ઉપરાંત તેની સામે સવાલ ઉઠે તેવા છે. દેશમાં મોટા પ્રમાણમાં રોજગાર ઊભો કરવામાં આવ્યો હોવાના મોદી સરકાર દ્વારા રજૂ કરવામાં આંકડાઆેથી લોકો પ્રભાવિત નથી થયા, એમ તેમણે કહ્યું હતું. નોટબંધી બાદ 99.03 ટકા ચલણી નોટો સિસ્ટમમાં પાછી ફરી હોવાની આરબીઆઇએ કરેલી જાહેરાતના ગણતરીના દિવસો બાદ મનમોહન સિંહે વર્ષ 2016માં જાહેર કરવામાં આવેલી નોટબંધીને મુદ્દે પણ મોદી સરકાર પર આકરા પ્રહાર કર્યા હતા.